
pentru aprobarea completării inventarului bunurilor care alcătuiesc domeniul public al Municipiului Timişoara


Având în vedere solicitările privind vânzarea terenurilor aferente imobilelor construcţii dobândite conform Legii 112/1995, Direcţia Urbanism– Serviciul Banca de Date Urbană şi Cadastru a identificat imobilele din Anexa 1 care nu au fost cuprinse în inventarul bunurilor care aparţin domeniului public al municipiului Timişoara, atestat prin H.G.977/2002, H.G. nr.1016/2005, H.G.849/2009 şi H.G.1097/2011. 


Imobilele respective nu fac obiectul unor litigii pe rol conform adreselor Serviciului Juridic nr. SC2012-22100/14.11.2012, SC2012-22100 /19.11.2012, SC2012-26027/16.11.2012 sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adresei cu nr. SC2012-22100/17.09.2012 şi SC2012-26027/16.11.2012  de la Direcţia Patrimoniu şi adresei cu nr.SC2012-22100/22.10.2012  şi SC2012-26027/07.11.2012 de la Serviciu Administrare Fond Funciar.

Având în vedere Legea 213/1998, privind proprietatea publică şi regimul juridic al acesteia, conform art. 3, aliniat (4), domeniul public al municipiului este alcătuit din bunuri de uz sau interes public.  Conform art. 21, alin. (2) inventarul bunurilor care alcătuiesc domeniul public al unităţilor administrativ- teritoriale se însuşeşte de către consiliile locale. 

Din analiza extraselor de carte funciară coroborat cu dispoziţiile anexei la Legea 213/1998, privind proprietatea publică şi regimul juridic al acesteia, rezultă că bunurile propuse spre a fi incluse în domeniul public al municipiului Timişoara nu sunt de natură a constitui domeniu public al statului sau al judeţului.
 Motivaţia apartenenţei la domeniul public al acestor imobile este posibilitatea concesionării sau închirierii lor. De asemenea, ele pot fi date în administrare regiilor autonome ori instituţiilor publice, pot fi date în folosinţă gratuită instituţiilor de utilitate publică, conform art. 136, aliniat nr. 4 din Constituţie. 

Propunem emiterea unei hotărâri a Consiliului Local prin care se aprobă completarea inventarului bunurilor care aparţin domeniului public al Municipiului Timişoara conform  Anexei 1 care face parte integrantă din proiectul de hotărâre şi radierea poziţiilor nr. 3257 şi nr.3258 din anexa la H.G.1016/2005 publicată în M.O.874bis/2005, în care sunt înscrise imobilele cu nr. cad.Cc 646/1/2, De 657/1, Df 640/2/2 din C.F.7533 Chişoda, respectiv nr.cad.De 660/8/20, Cc 660/8/21 din C.F. 7534 Chişoda.  

